Silverstone Circuit

Silverstone Circuit je pretekársky okruh rozprestierajúci sa na rozhraní grófstiev Northamptonshire a Buckinghamshire. Trať je známa ako domov Britskej Grand Prix, ktorá sa tu konala už v roku 1948 a od sezóny 1987 je každoročnou pevnou súčasťou kalendáru Formuly 1.

Okrem Veľkej ceny okruh Silverstone hostí i ďalšie vrcholné podujatia britského a svetového motoristického športu ako napríklad preteky šampionátu MotoGP, Superbike World Championship, FIA GT1 či Le Mans Series. Je tiež domovom prestížnych pretekov BRDC International Trophy, ktoré sa síce jazdili pod hlavičkou Formuly 1, no do šampionátu sa nezapočítavali. Dnes sa na okruhu koná každoročné stretnutie historických monopostov F1 Silverstone Classic a trofej BRDC získava víťaz týchto pretekov.

Britská Grand Prix patrí medzi tie dve, ktoré v histórii svetového šampionátu Formuly 1 nemali absenciu. Tou druhou je Veľká cena Talianska.

 Charakteristika trate 
náhľad|Lewis Hamilton testujúci monopost McLaren MP4-23
náhľad|Rovinka Hangar Straight
náhľad|Vidiecky kraj v okolí okruhu
Silverstone sa nachádza asi 115 km severne od Londýna. Okruh stojí na základoch bývalého vojenského letiska pre bombardéry Kráľovského letectva. Tri pristávacie dráhy usporiadané v typickom trojuholníku postavené v roku 1943 v súčasnosti ležia v strede pretekárskej trate. V roku 1949 dostal okruh podobu, ktorá tvorí základ dnešnej trate. O dva roky neskôr získala okruh do prenájmu Britská asociácia pretekárov (BRDC) a prišlo k mnohým zmenám. Okrem iného boli boxy presunuté z rovinky Farm na rovinku medzi Woodcote a Copse. V roku 1971 BRDC kúpila všetky pozemky na ktorých sa okruh nachádza a znovu došlo na úpravy. Postavili nové boxy, vo Woodcote bola postavená nová zákruta a celá trať bola upravená tak, aby sa na nej dalo lepšie predbiehať. Tieto stavebné úpravy však neboli zďaleka posledné. Trať sa upravovala aj v nasledujúcich rokoch. Cieľom bolo znížiť rýchlosti, ktoré sa na naj dosahovali. V roku 1991 bol spomalený a predĺžený výstavbou dodatočných zákrut. Napriek tomu sa priemerná rýchlosť stále pohybuje na hodnote 235 km/h. Veľa sa investovalo aj do vybavenosti okruhu, pričom tu bola založená i pretekárska škola.

Dnešný Silverstone aj naďalej patrí k najbezpečnejším okruhom. Má kvalitný a rovný asfaltový povrch so strednou náročnosťou na pneumatiky a ešte o niečo ohľaduplnejší je voči brzdám. Tvorí ho sedem ľavotočivých a desať pravotočivých zákrut.

Pokojný vidiecky kraj sa počas víkendových pretekov mení na rušné turistické centrum a kvôli nedostatočnej cestnej infraštruktúre miestna doprava kolabuje a tvoria sa dopravné zápchy. Tento problém sa však z väčšej časti podarilo odstrániť výstavbou obchvatu A43 Silverstone. Veľká cena Veľkej Británie sa koná zvyčajne v lete, no v roku 2000 sa presunula na apríl. Toto riešenie sa však ukázalo ako veľmi nešťastné, keď sa kvôli silným dažďom zmenili polia, na ktorých diváci zaparkovali svoje autá, na obrovské močariská. Mnohí návštevníci sa na okruh dopravujú prostredníctvom helikoptér, a preto sa Silverstonský heliport v tento deň stáva najvyťaženejším letiskom v Británii.

 Konfigurácie trate 

 Fakty a údaje 
náhľad|V blízkosti okruhu ležia továrne väčšiny súčasných tímov Formuly 1.
 Dĺžka trate: 5 891 m
 Dĺžka pretekov: 306,198 km
 Počet kôl pretekov: 52
 Počet zákrut: 18 (10 vpravo a 8 vľavo)
 Šírka trate: 15 m
 Dĺžka najdlhšej roviny: 770 m
 Rozdiel medzi štart. a cieľovou čiarou: 105 m
 Jazda na plný plyn: 68 %

 Traťový rekord: 1:27,097 - Max Verstappen/RedBull (2020)
 Najrýchlejšie kolo kvalifikácie: 1:24,303 (251,564 km/h) - Lewis Hamilton/Mercedes (2020)
 Maximálna rýchlosť: 319 km/h
 Prvá GP: 1950 víťaz Giuseppe Farina - Alfa Romeo 158
 Počet GP: 76

 Kapacita tribún: 150 000

 História 
náhľad|Nigel Mansell po víťazstve vo svojej domácej Veľkej cene vyzdvihol svojho súpera Ayrtona Sennu, ktorého McLaren nebol schopný dokončiť preteky a odviezol ho do boxov na bočnici svojho monopostu.
Priestory letiska Silverstone za druhej svetovej vojny slúžili na výcvik pilotov bombardérov. Do tej doby najznámejší anglický okruh Brooklands s vyhlásenou klopenou dráhou bol počas náletov zničený a absencia pretekania prinútila riaditeľstvo spoločnosti Brooklands (Weybridge) Ltd., aby celý areál predalo za 330 tisíc libier leteckej továrni Vickers-Armstrong. Kráľovský automobilový klub (RAC) potom získal ako náhradu od ministerstva letectva vojenské letisko neďaleko dedinky Silverstone v grófstve Northamptonshire. Silverstone onedlho predstavoval pre Britov novú automobilovú legendu. Veľká cena sa tu konala už v roku 1948 a práve tu sa začala 13. mája 1950 písať história seriálu majstrovstiev sveta Formuly 1.

Prvá zmienka o pretekoch v Silverstone pochádza zo septembra 1947. Jednalo sa o veľmi neformálne a dokonca ilegálne preteky známe ako Mutton Grand Prix. O rok neskôr sa na Silverstonské letisko preteky znovu vrátili, no tento raz v podobe Veľkej ceny Veľkej Británie, ktorú zorganizoval Kráľovský automobilový klub. Tá sa jazdila na pristávacích dráhach, pričom dlhé rovinky ukončovali úzke vlásenky a trať ohraničovali balíky slamy. Aj v roku 1949 sa pretekalo na tejto trati, no pre preteky International Trophy sa organizátori rozhodli jazdiť na okružnej dráhe. Tá slúžila i Veľkým cenám v rokoch 1950 a 1951. Od roku 1952 sa štartová čiara presunula z Farm Straight na dnešnú cieľovú rovinku a táto konfigurácia zostala ďalších 35 rokov prakticky nezmenená.

Silverstone zaznamenal významné úspechy britských jazdcov a tímov, no skvelé spomienky naň majú aj ostatné hviezdy Formuly 1. Taliansky tím Ferrari na tomto okruhu v roku 1951 oslavoval vďaka Froilainovi Gonzalesovi svoje prvé víťazstvo vo Veľkej cene. V roku 1979 si tu Clay Regazzoni prišiel po premiérové víťazstvo tímu Franka Williamsa a tento tím v Silverstone v roku 1997 zaznamenal s Jacquesom Villeneuvom svoj 100. triumf. Jacquesov otec Gilles na tomto tradičnom okruhu v roku 1977 debutoval vo Formule 1. Silverstone spoločne s Monzou, bývalým rakúskym Österreichringom a okruhom v Spa-Francorchamps dodnes patrí k najrýchlejším tratiam.

Britská Veľká cena sa v priebehu svojej histórie zo Silverstone presunula do Aintree či Brands Hatch, ale v roku 1987 sa na dlhú dobu vrátila späť. Motoristický šport má v tejto krajine obrovskú tradíciu a nikto si nedokáže kalendár Formuly 1 predstaviť bez miestnej Veľkej ceny. Unavujúce sú však dlhotrvajúce spory o jej budúcnosť. Bernie Ecclestone každoročne tlačí organizátorov k zdokonaleniu nedostatočnej infraštruktúry. V roku 2009 dokonca hrozilo, že Silverstone zmizne z kalendáru a preteky sa presťahujú do Doningtonu. Ten ale nedokázal včas zahájiť potrebnú rekonštrukciu a Silverstone sa znovu dostal do hry. Rokovania však boli zložité a Ecclestone dlho tvrdil, že radšej zruší Britskú Veľkú cenu. Nakoniec sa ale dohodli na radikálnej prestavbe a uzavreli 17 ročný kontrakt, ktorý mal pôvodne patriť Donington Parku. Súčasťou dohody bola výstavba novej boxovej uličky, boxov a paddoku. Rekonštrukcia tiež zahŕňa nové tribúny a infraštruktúru okruhu.

Premena trate trvala päť mesiacov a stála päť miliónov libier. Úpravy sa dotkli šiestich zákrut a okruh sa predĺžil z pôvodných 5 141 na 5 901 metrov. Z Abbey Corner už jazdci nepôjdu do Farm Straight, Bridge a Priory, ale zatočia doprava a potom ich bude čakať päť nových zákrut a na pôvodnú trať sa znovu vrátia až v Luffield.

 Historické konfigurácie 
náhľad|Monopost Lotus 33 opúšťa priestory garáže.- stretnutie Silverstone Classic, júl 2007
náhľad|Peter Dunn s monopostom March 761 na ceste k víťazstvu.- stretnutie Silverstone Classic, júl 2007

 Jedno kolo na modernom okruhu 
Jazda v Silverstone sa začína prejazdom prvej veľmi rýchlej zákruty Copse, kde musia jazdci jemne pribrzdiť a naslepo nasmerovať auto do správnej jazdnej stopy. Jediným orientačným bodom je tu značka 50 metrov na ľavej strane trate. Ďalej nasleduje veľmi rýchla a obľúbená kombinácia zákrut Maggotts a Becketts. Pri prejazde ľavo-pravou dvojkombináciou musí pilot zostať maximálne sústredený a musí sa pokúsiť nepribrzdiť, aby udržal ideálnu stopu. Aj malá chyba môže stáť veľa času a prípadný zlý nájazd na rovinku Hangar Straight zas znamená nedostatok maximálnej rýchlosti na jej konci. Práve tam autá brzdia do zákruty Stowe. Je to veľmi rýchla a hrboľatá zákruta s dlhým a neprehľadným vrcholom. Brzdí sa tu relatívne neskoro a piloti si na výjazde často pomáhajú prejazdom cez obrubníky. Krátka rovinka s miernym klesaním privádza monoposty do úzkej šikany Vale, kde je kvôli zradným obrubníkom veľmi jednoduché stratiť kontrolu nad autom. Po tejto šikane jazdci pokračujú tiahlou pravotočivou zákrutou Club, ktorej profil bol pri rekonštrukcii v roku 2010 upravený. Na vrchole má opačný náklon ako predtým a vo výjazde sa klesá. V minulosti v Clube veľmi záležalo na pneumatikách. Ďalšia rovinka je pomerne dlhá. Naberá sa tu vysoká rýchlosť a toto tempo je veľmi dôležité pre nájazd do zákruty Abbey. Tá je v konfigurácii Arena, používanej od roku 2010, pravotočivá a jazdí sa v nej na šiestom rýchlostnom stupni rýchlosťou približne 250 km/h. Prvá časť zákruty sa zdá byť vcelku ostrá a navyše je tam hrboľ, ktorý auto rozhodí. Následne sa potom rozširuje a piloti akcelerujú do ďalšej ľavotočivej zákruty Farm, kde sa autá vrátia na ľavú stranu trate a tým vzniká príležitosť na predbiehanie. Nasleduje mierne stúpanie a pomalý úsek náročný na brzdy. V minulosti k týmto problémom nedochádzalo, no tento raz budú trpieť aj zadné pneumatiky. Trinásta zákruta Village aj The Loop, ktorá je pre zmenu na ľavú ruku, sa jazdí na dvojku. Vrchol je tu vcelku neskoro a následne príde rýchla zákruta Aintree. Autá sa držia na vonkajšej strane a potom sa pred nasledujúcou rovinkou zatočí dovnútra zákruty. Tá ústi na dlhej rovinke Wellington Straight. Za ňou sa brzdí do záverečnej sekcie okruhu – do zákrut Brooklands a Luffield. Brooklands je veľmi náročná zákruta, pretože jej vrchol prichádza relatívne neskoro a existuje tu niekoľko možných ideálnych stôp. Ponúka i výborné možnosti na predbiehanie. Dôležitý je takisto prejazd zákrutou Luffield. Dvojitá pravotočivá sa jazdí na druhý, prípadne tretí rýchlostný stupeň a nakoniec sa akceleruje do Woodcote na cieľovú rovinku.

 Víťazi Veľkej ceny Veľkej Británie 
náhľad|Johnny Herbert s monopostom Benetton B195 pri GP Veľkej Británie 1995
náhľad|Juan Pablo Montoya s monopostom McLaren MP4-20 pri GP Veľkej Británie 2005
náhľad|Kimi Räikkönen s monopostom Ferrari F2007 pri GP Veľkej Británie 2007
náhľad|Lewis Hamilton zvíťazil v GP Veľkej Británie 2008, pričom prišiel do cieľa s viac ako minútovým náskokom pred svojim súperom Nickom Heidfeldom.
náhľad|Sebastian Vettel s monopostom Red Bull RB5 pri GP Veľkej Británie 2009
 Rok Jazdec  MonopostČasNajrýchlejšie kolo kvalifikácie2025 Lando NorrisMcLaren MCL391:37:15,7351:24,892, Max Verstappen, Red Bull Racing Honda RBPT2024 Lewis HamiltonF1 W15 E Performance1:22:27,0591:25,819, George Russell, Mercedes2023 Max VerstappenRed Bull RB191:25:16,9381:26,720, Max Verstappen, Red Bull Racing Honda RBPT2022 Carlos SainzFerrari F1-752:17:50,3111:40,983, Carlos Sainz, Ferrari2021 Lewis HamiltonF1 W12 E Performance1:58:23,2841:26,134, Lewis Hamilton, Mercedes2020 Max VerstappenRed Bull RB161:19:41,9931:25,154, Valtteri Bottas, Mercedes2020 Lewis HamiltonF1 W11 EQ Performance1:28:01,2831:24,303, Lewis Hamilton, Mercedes2019 Lewis HamiltonF1 W10 EQ Power+1:21:08,4521:25,093, Valtteri Bottas, Mercedes2018 Sebastian VettelFerrari SF71H1:27:29,7841:25,892, Lewis Hamilton, Mercedes2017 Lewis HamiltonF1 W08 EQ Power+1:21:27,4301:26,600, Lewis Hamilton, Mercedes2016 Lewis HamiltonF1 W07 Hybrid1:34:55,8311:29,287, Lewis Hamilton, Mercedes2015 Lewis HamiltonF1 W06 Hybrid1:31:27,7291:32,248, Lewis Hamilton, Mercedes2014 Lewis HamiltonF1 W05 Hybrid2:26:52,0941:35,766, Nico Rosberg, Mercedes2013 Nico RosbergF1 W041:32:59,4561:29,607, Lewis Hamilton, Mercedes2012 Mark WebberRed Bull RB81:25:11,2881:51,746, Fernando Alonso, Ferrari2011 Fernando AlonsoFerrari 150° Italia1:28:41,1961:30,399, Mark Webber, Red Bull Racing Renault 2010  Mark Webber Red Bull RB61:24:38,2001:29,615, Sebastian Vettel, Red Bull Racing Renault 2009  Sebastian Vettel Red Bull RB51:22:49,3281:19,509, Sebastian Vettel, Red Bull Racing Renault 2008  Lewis Hamilton McLaren MP4-231:39:09,4401:21,049, Heikki Kovalainen, McLaren Mercedes 2007  Kimi Räikkönen Ferrari F20071:21:43,0741:19,997, Lewis Hamilton, McLaren Mercedes 2006  Fernando Alonso Renault R261:25:51,9271:20,253, Fernando Alonso, Renault 2005  Juan Pablo Montoya McLaren MP4-201:24:29,5881:19,905, Fernando Alonso, Renault 2004  Michael Schumacher Ferrari F20041:24:42,7001:18,233, Kimi Räikkönen, McLaren Mercedes 2003  Rubens Barrichello Ferrari F2003-GA1:28:37,5541:21,209, Rubens Barrichello, Ferrari 2002  Michael Schumacher Ferrari F20021:31:45,0151:18,998, Juan Pablo Montoya, Williams BMW 2001  Mika Häkkinen McLaren MP4-161:25:33,7701:20,447, Michael Schumacher, Ferrari 2000  David Coulthard McLaren MP4/151:28:50,1081:25,703, Rubens Barrichello, Ferrari 1999  David Coulthard McLaren MP4/141:32:30,1441:24,804, Mika Häkkinen, McLaren Mercedes 1998  Michael Schumacher Ferrari F3001:47:02,4501:23,271, Mika Häkkinen, McLaren Mercedes 1997  Jacques Villeneuve Williams FW191:28:01,6651:21,598, Jacques Villeneuve, Williams Renault 1996  Jacques Villeneuve Williams FW181:33:00,8741:26,875, Damon Hill, Williams Renault 1995  Johnny Herbert Benetton B1951:34:35,0931:28,124, Damon Hill, Williams Renault 1994  Damon Hill Williams FW16B1:30:03,6401:24,960, Damon Hill, Williams Renault 1993  Alain Prost Williams FW15C1:25:38,1891:19,006,  Alain Prost, Williams Renault 1992  Nigel Mansell Williams FW14B1:25:42,9911:18,965, Nigel Mansell, Williams Renault 1991  Nigel Mansell Williams FW141:27:35,4791:20,939, Nigel Mansell, Williams Renault 1990  Alain Prost Ferrari 6411:18:30,9991:07,428, Nigel Mansell, Ferrari 1989  Alain Prost McLaren MP4/51:19:22,1311:09,099, Ayrton Senna, McLaren Honda  1988  Ayrton Senna McLaren MP4/41:33:16,3671:10,133, Gerhard Berger, Ferrari 1987  Nigel Mansell McLaren MP4/31:19:11,7801:07,110, Nelson Piquet, Williams Honda 1986  Nigel Mansell McLaren MP4/21:30:38,4711:06,961, Nelson Piquet, Williams Honda 1985  Alain Prost McLaren MP4/21:18:10,4361:05,591, Keke Rosberg, Williams Honda 1984  Niki Lauda McLaren MP4/21:29:28,5321:10,869, Nelson Piquet, Brabham BMW 1983  Alain Prost Renault RE401:24:39,7801:09,462, René Arnoux, Ferrari 1982  Niki Lauda McLaren MP4/11:35:33,8121:09,540, Keke Rosberg, Williams Ford 1981  John Watson McLaren MP4/11:26:54,8001:11,000, René Arnoux, Renault 1980  Alan Jones Williams FW07B1:34:49,2281:11,004, Didier Pironi, Ligier Ford 1979  Clay Regazzoni Williams FW071:26:11,1701:11,880, Alan Jones, Williams Ford 1978  Carlos Reutemann Ferrari 312 T31:42:12,3901:16,800, Ronnie Peterson, Lotus Ford 1977  James Hunt McLaren M231:31:46,0601:18,490, James Hunt, McLaren Ford  1976  Niki Lauda Ferrari 312 T21:44:19,6601:19,350, Niki Lauda, Ferrari 1975  Emerson Fittipaldi McLaren M231:22:05,0001:19,360, Tom Pryce, Shadow Matra 1974  Jody Scheckter Tyrrell 0071:43:02,2001:19,700, Niki Lauda, Ferrari 1973  Peter Revson McLaren M19C1:29:18,5001:16,300, Ronnie Peterson, Lotus Ford 1972  Emerson Fittipaldi Lotus 721:47:50,2001:22,200, Jacky Ickx, Ferrari 1971  Jackie Stewart Tyrrell 0031:31:31,5001:18,100, Clay Regazzoni, Ferrari 1970  Jochen Rindt Lotus 721:57:02,0001:24,800, Jochen Rindt, Lotus Ford 1969  Jackie Stewart Matra MS801:55:55,6001:20,800, Jochen Rindt, Lotus Ford 1968  Jo Siffert Lotus 492:01:20,3001:28,900, Graham Hill, Lotus Ford 1967  Jim Clark Lotus 491:59:25,6001:25,300, Jim Clark, Lotus Climax 1966  Jack Brabham Brabham BT192:13:13,4001:34,500, Jack Brabham, Brabham Climax 1965  Jim Clark Lotus 382:05:25,4001:30,800, Jim Clark, Lotus Climax 1964  Jim Clark Lotus 342:15:07,0001:38,100, Jim Clark, Lotus Climax 1963  Jim Clark Lotus 252:14:09,6001:34,400, Jim Clark, Lotus Climax 1962  Jim Clark Lotus 222:26:20,8001:53,600, Jim Clark, Lotus Climax 1961  Wolfgang von Trips Ferrari 156 F1 2:40:53,6001:58,800, Phil Hill, Ferrari 1960  Jack Brabham Cooper T532:04:24,6001:34,600, Jack Brabham, Cooper Climax 1959  Jack Brabham Cooper T512:30:11,6001:58,000, Jack Brabham, Cooper Climax 1958  Peter Collins Ferrari 246 F12:09:04,2001:39,400, Stirling Moss, Vanwall 1957  Stirling Moss  Tony Brooks Vanwall VW 53:06:37,8002:00,200, Stirling Moss, Vanwall 1956  Juan Manuel Fangio Lancia D502:59:47,0001:41,000, Stirling Moss, Maserati 1955  Stirling Moss Mercedes-Benz W1963:07:21,2002:00,400, Stirling Moss, Mercedes-Benz 1954  José Froilán González Ferrari 5532:56:14,0001:45,000, Juan Manuel Fangio, Mercedes-Benz 1953  Alberto Ascari Ferrari 5532:50:00,0001:48,000, Alberto Ascari, Ferrari 1952  Alberto Ascari Ferrari 375 F12:44:11,0001:50,000, Giuseppe Farina, Ferrari 1951  José Froilán González Ferrari 212 F12:42:18,2001:43,400,  José Froilán González, Ferrari 1950 Giuseppe Farina Alfa Romeo 1582:13:23,6001:50,800, Giuseppe Farina, Alfa Romeo 1949  Emmanuel de Graffenried Maserati 1948  Luigi Villoresi Maserati 1947-1928 Nekonala sa 1927  Robert Benoist Delage 1926  Louis Wagner   Robert Sénéchal Delage

Legenda
+Legenda k tabuľke Veľká cena nebola súčasťou svetového šampionátu Formuly 1 Veľká cena na okruhu Silverstone Veľká cena na okruhu Aintree Veľká cena na okruhu Brands Hatch

 Referencie 

 Iné projekty 	 

 Externé odkazy 
 Silverstone Circuit
 Satelitné snímky z Google Maps
 Údaje okruhu na Formula1.com 

Kategória:Okruhy Formuly 1
Kategória:Motoršport v Spojenom kráľovstve